Príloha č. 6
EURÓPSKA CHARTA KVALITY
Kvalita: Európska výhoda v medzinárodnej konkurencii
Európska charta kvality bola podpísaná 23. októbra 1998 v Paríži na spoločnej konferencii Európskej organizácie pre kvalitu (EOQ) a Európskej nadácie pre manažérstvo kvality (EFQM), ktorých cieľom je zjednotiť všetky snahy o rast kvality vo všetkých oblastiach života európskej spoločnosti a informovať o tomto najširšiu verejnosť.
V globálnej ekonomike je konkurencia prítomná vo všetkých oblastiach. Európske výrobky a služby musia byť najlepšie, aby zvíťazili a presadili sa na medzinárodnom trhu. Kvalita sa stala rozhodujúcim faktorom konkurencieschopnosti.
Podporu Európskej charte vyjadrili i najvyšší predstavitelia Európskej únie (v danom období predstavitelia Rakúska, ktoré EÚ predsedalo) svojím podpisom, ktorým sa k charte pripojili.
1.	V súčasnosti je to kvalita, ktorá rozhoduje o úspešnosti podnikania
Kvalita je cieľom snaženia o výnimočnosť. Kvalita je metóda a cesta k podpore aktívnej účasti zamestnancov založená na angažovanosti a zodpovednosti každého jednotlivca.
Kvalita je:
•	cieľom, pretože k tomu, aby boli organizácie konkurencieschopné, musia reagovať presne na potreby a očakávania zákazníkov a spotrebiteľov.
•	metódou, ktorá podporuje účasť, pretože nie je možné žiadať plnú angažovanosť zamestnancov bez súčasného rozvoja zodpovedajúcich pracovných podmienok. Kvalita tiež predpokladá motiváciu a zodpovednosť a preto organizácia, jej správanie a metódy musia byť založené na iniciatíve a starostlivosti o zákazníka.
2.	Kvalita je prioritou
Kvalita je neoddiskutovateľným meradlom efektívnosti (nekvalita spôsobuje straty zdrojov, ktoré sa odhadujú na desiatky miliárd EUR ročne). Znižovaním nákladov, mobilizáciou zamestnancov, podporou inovácií, modernizáciou organizácií a povzbudzovaním iniciatív sa stáva kvalita riadiacou silou pre dosiahnutie konkurencieschopnosti a tým i zamestnanosti. Hospodárska súťaž však vyžaduje, aby organizácie pracovali stále viac a lepšie. Kvalita musí byť prioritou pre každého a trvale.
3.	Bez spoločnej zodpovednosti nie je kvality: všeobecná angažovanosť
V súčasných zložitých organizáciách je kvalita neoddeliteľná od spoločnej zodpovednosti. Kvalita zahŕňa všetky činnosti a každého jednotlivca v organizácii. Zahŕňa všetky oblasti podnikania (priemysel, obchod, remeslá alebo služby) nezávisle na veľkosti organizácie. Zahŕňa rovnako verejné služby ako i štátnu právu. Nie je možné dosiahnuť kvalitu bez vytvorenia prostredia pre ňu. „Reťazec kvality“ zjednocuje a spája všetky ekonomické a sociálne činitele. Kvalita je tak záležitosťou každého a vyžaduje všeobecnú angažovanosť.
Záväzok európskych organizácií
Pre dosiahnutie všeobecnej angažovanosti, ktorá je podmienkou ďalšieho pokroku, sa rozhodli verejné autority, profesionálne a poradenské organizácie podpísať EURÓPSKU CHARTU KVALITY, ktorá ich zaväzuje rokovať.
Signatári sa zaviazali:
•	všeobecne podporovať prístup ku kvalite v podnikaní a verejnom sektore,
•	rozvíjať výchovu ku kvalite na všetkých úrovniach vzdelávania od základného po vyšší,
•	rozvíjať súčasné chápanie metód a nástrojov kvality a každému ich sprístupňovať,
•	aktívne rozširovať skúsenosti z oblasti kvality,
•	podporovať imidž „európskej kvality“ vo svete,
•	usilovať počas roku o dosiahnutie nového pokroku v kvalite
•	angažovať sa v európskom týždni kvality (každoročne v novembri), s cieľom predstavenia realizovaných aktivít, súčasných iniciatív a budúcich projektov.
Signatári charty:
•	Európska únia priemyslových				George Jacobs
a zamestnávateľských zväzov (UNICE)		prezident
•	Európska asociácia živnostníkov			Hans-Werner Müller
a malých a stredných podnikov			prezident
•	Francúzska spoločnosť pre kvalitu			Brigitte de Gastines
								prezident
•	Európska nadácia pre manažérstvo kvality		John Roberts
								prezident
•	Európska spoločnosť pre kvalitu			Otto Neumayer
								prezident